### Beslutninger

Forslaget blev på byrådsmødet den 22. maj 2024 henvist til Magistraten med henblik på at indgå i budgetdrøftelserne for 2025.

###

BUDGETFORSLAG FRA SF

Vores vision i SF er, at alle skal kunne transportere sig sikkert og effektivt i [adresse]. Mange af os kan transportere os på bedre måder end i bil, hvis vi får muligheden. Og den mulighed skal vi give i [adresse] - ved at skabe en effektiv kollektiv transport, sikre cykelstier med plads til flere, og brede fortove hvor man kan færdes. Det kræver at vi får færre biler, for der er ikke plads til både biler, busser, cyklister og gående, hvis biler får lige så stor en del af pladsen, som de tager i dag. Vi kan ikke sætte flere busser på gaderne, flere cyklister osv. hvis ikke også der trappes ned i bilbrugen.

Samlet set skal der ske store omlægninger af den måde, vi transporterer os på i [adresse], hvor de transportformer, der er bedst for klimaet, der transporterer flest på mindst plads, forfordeles frem for dem, der gør det modsatte.

På nuværende tidspunkt bruges bilen på over halvdelen af turene i [adresse] (55%) og tallet estimeres til at stige frem mod 2030, hvis ikke vi gør noget for at vende udviklingen. Kun 7% af turene foregår i den kollektive transport, hvilket langt fra er nok til at sikre en bæredygtig mobilitet i [adresse]. Den andel skal øges kraftigt frem mod 2030, hvilket kalder på langt mere højklasset kollektiv transport, da hyppighed og pålidelighed ifølge undersøgelser er parametre, der er vigtigst for passagererne - også ift at vælge netop den kollektive transport fremfor bilen.

Som en del af løsningen foreslår vi derfor i SF [adresse] at:

1. A-bussernes fremkommelighed og pålidelighed bringes op på niveau med den øvrige højklassede kollektive trafik, så rejsetiden og driftsomkostningerne i den kollektive trafik bringes ned.

1. På strækninger med 2 eller flere kørespor i hver retning inddrages 1 kørespor til busbane

2. På øvrige strækninger undersøges muligheden for signalprioritering, bussluser eller andre tiltag

2. A-bussernes serviceniveau hæves, så der er mindre ventetid i den kollektive trafik.

1. Frekvensen på A-busserne hæves, så der maksimalt er 5 minutter mellem hver afgang i myldretiden.

2. Der køres med øget frekvens i en længere periode om morgenen og om eftermiddagen, så der er høj dækning i hele myldretiden.

3. A-bussernes rutenet tilpasses byudviklingen i [adresse]

1. Der afdækkes muligheder for at etablere nye A-linjer for at sikre en højklasset kollektiv løsning til byudviklingsområder med en stor koncentration af nye boliger og/eller arbejdspladser som eksempelvis ved Martin Berg eller [adresse].

2. Der afsøges mulighed for at prioritere flere korridorer til kollektiv trafik indenfor [adresse], så alle A-linjer ikke er afhængige af at skulle føres via busgaden til [adresse] H.

Finansiering: SF [adresse] har foreslået, at kommuneskatten hæves med 0,1%-point i 2025, yderligere 0,1%-point i 2026 og yderligere 0,1%-point i 2027. Midler herfra kan finansiere forslaget. Det samme kan Grøn Trængselsring/ roadpricing, som SF [adresse] også har foreslået, når kommunen får lovgivningsmæssige muligheder for at indføre dette.

Forslaget er stillet af: Dina Kristoffersen, Christoffer Mogensen, Tim Bruun, Frederikke Simonsen og Jannie Mikkelsen (ordfører).